CELEX: 32020D1583
Language: sk
Date: 2020-10-23 00:00:00
Title: Rozhodnutie Rady (EÚ) 2020/1583 z 23. októbra 2020 o pozícii, ktorá sa má v mene Európskej únie prijať vo Výbore pre partnerstvo zriadenom Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej, pokiaľ ide o nahradenie zoznamu osôb, ktoré majú zastávať funkciu rozhodcov v konaniach na urovnávanie sporov

30.10.2020   
               
               
                  SK
               
               
                  Úradný vestník Európskej únie
               
               
                  L 362/23
               
            
         ROZHODNUTIE RADY (EÚ) 2020/1583
         z 23. októbra 2020
         o pozícii, ktorá sa má v mene Európskej únie prijať vo Výbore pre partnerstvo zriadenom Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej, pokiaľ ide o nahradenie zoznamu osôb, ktoré majú zastávať funkciu rozhodcov v konaniach na urovnávanie sporov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej (1) (ďalej len „dohoda“) bola podpísaná v mene Únie v súlade s rozhodnutím Rady (EÚ) 2018/104 (2) a čiastočne sa predbežne vykonáva od 1. júna 2018.
                  
               
                     (2)
                  
                  
                     V súlade s článkom 339 ods. 1 dohody Výbor pre partnerstvo na svojom zasadnutí 17. októbra 2019 zostavil zoznam 15 osôb, ktoré sú ochotné a schopné zastávať funkciu rozhodcov (ďalej len „zoznam rozhodcov“).
                  
               
                     (3)
                  
                  
                     Arménsko informovalo Úniu, že jedna z osôb, ktorú navrhlo, už nespĺňa podmienky uvedené v článku 339 ods. 2 dohody, a preto by sa mala nahradiť.
                  
               
                     (4)
                  
                  
                     S cieľom zaistiť fungovanie predbežne vykonávaných ustanovení dohody má Výbor pre partnerstvo prijať rozhodnutie nahradiť zoznam rozhodcov so zmeneným zoznamom.
                  
               
                     (5)
                  
                  
                     Je vhodné stanoviť pozíciu, ktorá sa má prijať v mene Únie vo Výbore pre partnerstvo, keďže rozhodnutie Výboru pre Partnerstvo nahradiť zoznam rozhodcov bude pre Úniu záväzné,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať vo Výbore pre partnerstvo zriadenom Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej, pokiaľ ide o nahradenie zoznamu rozhodcov, ako sa uvádza v článku 339 uvedenej dohody, je založená na zodpovedajúcom návrhu rozhodnutia Výboru pre partnerstvo (3).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 23. októbra 2020
            
               
                  Za Radu
               
               
                  predsedníčka
               
               S. SCHULZE
            
         
         
            (1)  Ú. v. EÚ L 23, 26.1.2018, s. 4.
         
            (2)  Rozhodnutie Rady (EÚ) 2018/104 z 20. novembra 2017 o podpise v mene Únie a predbežnom vykonávaní Dohody o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej (Ú. v. EÚ L 23, 26.1.2018, s. 1).
         
            (3)  Pozrite dokument ST 11524/20 na http://register.consilium.europa.eu.